Explozie în bucătăria unei case din Timișoara. Doi bătrâni au ajuns la spital
Un bărbat de 83 de ani și soția lui, de 78 de ani, au ajuns vineri la spital, în urma unei explozii ce a avut loc în bucătăria casei lor, din Timișoara.
Din cauza unui aragaz defect, în încăpere s-au acumulat gaze, și, când unul dintre ei a aprins focul, s-a produs deflagrația.
La fața locului au sosit pompierii, dar și medicii care i-au preluat pe bătrâni. Amândoi au arsuri la mâini și în zona feței.
Din fericire, rănile nu le pun viața în pericol, iar structura casei nu a fost afectată.